สวัสดีค่ะ ตอนนี้หนูอยู่ในช่วงกินยาคุมกำเนิดแผงที่ใช้เลื่อนประจำเดือน(กินแบบ28เม็ด ตอนนี้อยู่เม็ดที่ 8)แล้วมีเพศสัมพันธ์วันที่ 7 คือมีเพศสัมพันธ์ระหว่างการใช้ยาคุมเลื่อนประจำเดือน แล้วทีนี้ต้องการจะหยุดกินยาแผงนี้เพื่อให้ประจำเดือนมา แล้วรอเริ่มแผงใหม่ หยุดได้เลยไหมคะ จะท้องไหม?
โดยทั่วไปแล้วหากรับประทานยาคุมกำเนิดอย่างถูกวิธี คือ เริ่มเม็ดแรก ภายในวันที่ 1-5 ของรอบเดือนนั้น ถือประสิทธิภาพในการคุมกำเนิด คือ การยับยั้งการตกไข่จะเริ่มเกิดขึ้นเลยค่ะ ตามทฤษฎีคือ สามารถคุมกำเนิดได้เลย แต่ในทางปฎิบัติ อาจมีบางรายที่ยังมีไข่ตกได้บ้างในช่วง 1-3 เดือนแรกค่ะ ดังนั้นหากรับประทานยาแผงแรก หรือกินยาไม่ถูกต้องหรือไม่สม่ำเสมอแนะนำให้คุมกำเนิดวิธีใส่ถุงยางอนามัยร่วมด้วยค่ะส่วนการหยุดยาคุมกำเนิดนั้นหากไม่มีการตั้งครรภ์เกิดขึ้น ประจำเดือนจะมาตามปกติเองค่ะ อย่างไรก็ตามการหยุดยาคุมกำเนิดหรือไม่นั้นขึ้นกับผู้ใช้ค่ะ ไม่สามารถบอกได้ว่าจะท้องหรือไม่ค่ะ ส่วนการที่จะท้องหรือไม่ขึ้นกับการกินยาคุมกำเนิดที่ผ่านมามากกว่าค่ะ